**``Норвешка за вас - Србија ``**

 **Пројекат ``Конкурентни послодавци за инклузивно друштво``**

**СМЕРНИЦЕ ЗА ПРИЈАВЉИВАЊЕ**

**за учешће у програму обука на радном месту**

**I Предмет Јавног позива**

Предмет овог Јавног позива је Програм обука на радном месту (у даљем тексту Програм), намењен незапосленим лицима са територије општина Кнић и града Краљево.

**II Информације о Програму**

1. Програм се организује у оквиру пројекта "Конкурентни послодавци за инклузивно друштво``, који спроводи Развојни бизнис центар Крагујевац у партнерству са Центраом за предузетништо.
2. Компаније које учествују у програму обука на радном месту, односно у којима ће се програм реализовати су:
	* + **Електромонтажа доо, Краљево**
		+ **Радијатор доо, Краљево**
		+ **Ема експорт доо, Кнић и**
		+ **Пак промет, Кнић**
3. Средства за реализацију програма обезбеђује Краљевина Норвешка, преко Амбасаде Краљевине Норвешке у Београду, у оквиру националног програма ``Норвешка за вас - Србија``, којим руководи Канцеларија Уједињених нација за пројектне услуге УНОПС.
4. Пројекат се бави решавањем проблема високе незапослености и друшвене искључености незапослених младих, жена и лица без квалификација у Книћу и Краљеву, припремом и имплементацијом неформалних програма обуке на радном месту, кроз успостављање и развој локалних јавно-приватних партнерстава са компанијама, које имају потребу за кадровима и исказују потенцијал за раст и развој. Пројеком ће бити унапређена конкурентност и одрживост малих и средњих предузећа, те унапређене прилике за запошљавање младих и жена, у метало-прерађивачкој индустрији у Книћу и Краљеву.
5. Циљна група програма и пројекта су:

Незапослена лица са територије општине Кнић и града Краљево, која припадају једној од следећих категорија:

* Млади до 30 година старости,
* Жене,
* Лица без квалификација.
1. Територија на којој се реализује програм: општина Кнић и град Краљево.
2. Програм укључује:
* Обуку на радном месту за једно од следећих занимања:
* Обука за бравара – Радијатор Краљево (7 лица)
* Обука за бравара-заваривача - Електромонтажа Краљево (7 лица)
* Обука за бравара-монтера – Ема експорт доо Кнић (7 лица), Пак промет доо (2 лица)
* Обука за електричара – Пак промет (2 лица)
* Обуке се одвијају у непосредном радном окружењу, у једној од наведених компанија, у трајању од 2 месеца. Полазници се уводе у посао и стичу потребна знања и вештине од искусних ментора из компанија.
* За кандидат/е који оставе најбољи утисак на практичном делу обуке и задовоље захтеве компаније, постоји могућност заснивања радног односа у компанији која пружа обуку и/или другим компанијама, из метало-прерађивачког сектора.
1. Током трајања обуке у компанији предвиђена је месечна новчана надокнада ради покрића трошкова обуке које имају сами полазници (исхрана, превоз, ...), у бруто износу од 150 долара, у динарској противвредности.
2. Оквирни период реализације обука на радном месту је април 2021 – јун 2021.
3. Сви полазници који заврше Програм добијају потврду – сертификат о завршеној обуци.
4. Пројектом је **предвиђено да се у Програм укључи укупно 25 кандидата**. Планирани број кандидата по компанијама је следећи:
	* + Електромонтажа доо Краљево – 7 кандидата
		+ Радијатор доо Краљево – 7 кандидата
		+ Ема експорт доо Кнић – 7 кандидата
		+ Пак промет Кнић – 4 кандидата

**III Општи услови за пријављивање кандидата и кандидаткиња**

На позив могу да се пријаве лица са територија општине Кнић и града Краљево, и то:

а) незапослени млади до 30 година старости,

б) незапослене жене,

ц) незапослена лица без квалификација без обзира на старост

**IV Начин избора корисника**

Избор корисника који испуњавају опште услове за пријављивање ће бити вршен на основу процене квалификација, спремности и способности за учешће у програму, спремности за рад, мотивисаности и опште спремности за рад на пословима у метало-прерађивачкој индустрији.

Селекцију кандидата обавља Развојни бизнис центар у сарадњи са компанијама.

**V Критеријуми избора кандидата**

1. Формално образовање – предност ће имати кандидати техничког образовања, у случају младих и жена.
2. Спремност и способност за похаћање програма обуке.
3. Спремност и мотивисаност кандидата за рад у машинској индустрији, односно спремност за прихватање посла, уколико им буде понуђен.
4. Прецизност, фокусираност, физичка и емоционална стабилност.

Резултати јавног позива и листа изабраних кандидата/киња биће објављена на сајту Развојног бизнис центра [www.rbcentar.org](http://www.rbcentar.org). Сви изабрани кандидати и кандидаткиње биће обавештени и телефоном од стране Развојног бизнис центра Крагујевац.

**VI Начин и рок пријављивања**

1. Уредно **попуњенa пријава у прописаном обрасцу** предаје се на један од следећих начина: а) **у електронској форми** путем емаил-а info@rbcentar.org у предвиђеном року, или б) у **штампаном облику**, лично у просторијама самих компанија, у року који је предвиђен конкурсом, сваког радног дана од 09.00 – 14.00 часова.
2. Кандидати се могу пријавити и путем **гугл пријаве**, доступне на линку <https://forms.gle/UoWdL3y7oX23Sidm9>
3. **Рок за пријављивање је 28.02.2021.**
4. Сва евентуална питања могу поставити путем емаил-а info@rbcentar.org или путем телефона 034/502-557, у року који је предвиђен конкурсом.

**V Потребна документација за пријављивање**

1. Заинтересовани за учешће у програму пријављују се достављањем:
	* Попуњене и потписане пријаве у прописаном формату или
	* Попуњавањем гугл пријаве доступне на линку <https://forms.gle/UoWdL3y7oX23Sidm9>
2. Пријава заједно са јавним позивом и смерницама може се преузити на званичном веб сајту Развојног бизнис центра Крагујевац [www.rbcentar.org](http://www.rbcentar.org) или у просторијама Националне службе за запошљавање у Книћу и Краљеву.
3. Сва документација доставља се на српском језику.
4. Организатори задржавају право да траже допунску документацију кандидатима, ради провере изнетих тврдњи у пријави.
5. Организатори задржавају право да непотпуну документацију не узму у разматрање.

“Ovaj projekat finansira Kraljevina Norveška preko projekta “Norveška za vas - Srbija”. Razvojni biznis centar Kragujevac i Centar za preduzetništvo isključivo su odgovorni za sadržaj ove publikacije i on ne predstavlja neophodno stavove Kraljevine Norveške“.